**הוגו גונזלס דה אוליביירה** (בספרדית: **Hugo González de Oliveira**; נולד ב-19 בפברואר 1999) הוא שחיין ספרדי, אלוף העולם (דוחה 2024) במשחה ל-200 מטר גב, סגן אלוף העולם (דוחה 2024) וסגן אלוף אירופה (בודפשט 2021) במשחה ל-100 מטר גב ואלוף אירופה (בודפשט 2021) במשחה ל-200 מטר מעורב אישי.

ביוגרפיה
--------

### 2016

באולימפיאדת ריו דה ז'ניירו הוא סיים במקום 16 במשחה ל-200 מטר גב בתוצאה של 1:59.08 דקות, בשלב המוקדמות הוא קבע תוצאה של 1:57.50 דקות ועלה ממקום 14 לשלב חצי הגמר ובמקום 20 במשחה ל-100 מטר גב בתוצאה של 54.18 דקות.

### 2017

באליפות העולם שנערכה בבודפשט, הונגריה ביולי 2017 הוא סיים במקום 23 במשחה ל-100 מטר גב בתוצאה של 55.05 שניות, במקום 26 במשחה ל-200 מטר מעורב אישי בתוצאה של 2:02.78 דקות ובמקום 32 במשחה ל-200 מטר גב בתוצאה של 2:02.41 דקות.

### 2018

באליפות העולם שנערכה בגלאזגו, סקוטלנד באוגוסט 2018 הוא סיים במקום רביעי במשחה ל-200 מטר מעורב אישי בתוצאה של 1:58.77 דקות ובמקום שמיני במשחה ל-200 מטר גב בתוצאה של 1:59.06 דקות, בשלב חצי הגמר הוא קבע תוצאה של 1:58.43 דקות.

### 2019

באליפות העולם שנערכה בקוואנגג'ו, קוריאה הדרומית ביולי 2019 הוא סיים במקום 31 במשחה ל-200 מטר גב בתוצאה של 2:01.84 דקות, במקום 34 במשחה ל-200 מטר מעורב אישי בתוצאה של 2:03.09 דקות ובמקום 37 במשחה ל-100 מטר גב בתוצאה של 55.67 שניות.

### 2021

#### אלוף אירופה

באליפות אירופה שנערכה בבודפשט, הונגריה במאי הוא זכה ב-3 מדליות, זהב, כסף וארד. מדליית זהב במשחה ל-200 מטר מעורב אישי בשאי אישי דחש של 1:56.76 דקות, לפני ז'רמי דפלנש משווייץ (1:56.95 דקות) ואלברטו ראצטי מאיטליה (1:57.25 דקות), מדליית כסף במשחה ל-100 מטר גב בתוצאה 52.90 שניות, אחרי רוברט גלינצה מרומניה (52.88 שניות) ולפני אפוסטולוס כריסטו מיוון ויוהאן נדוי ברואר מצרפת (52.97 שניות) ומדליית ארד במשחה ל-50 מטר גב בשיא אישי חדש של 24.47 שניות, אחרי קלימנט קולסניקוב מרוסיה שקבע שיא עולם חדש של 23.80 שניות ורוברט גלינצה (24.42 שניות).

באולימפיאדת טוקיו שנערכה בסוף יולי הוא סיים במקום שישי במשחה ל-100 מטר גב בשיא אישי חדש של 52.78 שניות ובמקום 11 במשחה ל-200 מטר מעורב אישי בתוצאה של 1:57.96 דקות, בשלב המוקדמות הוא קבע תוצאה של 1:57.61 דקות.

### 2022

באליפות העולם שנערכה בבודפשט ביוני 2023 הוא סיים במקום 11 במשחה ל-100 מטר גב בתוצאה של 53.50 שניות, במקום 12 במשחה ל-200 מטר מעורב אישי בתוצאה של 1:58.41 דקות, במקום 13 במשחה ל-200 מטר גב בתוצאה של 1:59.05 דקות ובמקום 19 במשחה 50 מטר גב בתוצאה של 25.26 שניות. נוסף לכך, הוא סיים במקום 12 במשחה שליחים 4x100 מטר מעורב בתוצאה של 3:36.10 דקות, כשחיין ראשון הוא קבע תוצאה של 53.67 שניות.

### 2023

באליפות העולם שנערכה בפוקואוקה ספרד ביולי 2023 הוא סיים פעמיים במקום שביעי, במשחה ל-200 מטר גב בתוצאה של 1:56.33 דקות ובמשחה ל-200 מטר מעורב אישי בתוצאה של 1:57.37 דקות, מקום 11 במשחה ל-100 מטר גב בתוצאה של 53.38 שניות ומקום 26 במשחה ל-50 מטר גב בתוצאה של 25.42 שניות. נוסף לכך, סיים במקום 14 במשחה שליחים 4x100 מטר מעורב בתוצאה של 3:35.13 דקות, כשחיין ראשון קבע תוצאה של 53.64 שניות.

### 2024

#### אלוף עולם

באליפות העולם שנערכה בדוחה קטר בפברואר זכה בשתי מדליות, זהב וכסף. מדליית זהב במשחה ל-200 מטר גב בתוצאה של 1:55.30 דקות, לפני רומן מיטיוקוב משווייץ (1:55.40 דקות) ופיטר קוטז מדרום אפריקה (1:55.99 דקות) ומדליית כסף במשחה ל-100 מטר גב בשיא אישי חדש של 52.70 שניות, אחרי האנטר ארמסטרונג מארצות הברית (52.68 שניות) ולפני אפוסטולוס כריסטו (53.36 שניות). נוסף לכך, הוא סיים במקום 20 במשחה ל-200 מטר מעורב אישי בתוצאה של 2:02.10 דקות.

שיאים אישיים
------------

### בריכה אולימפית

* 50 מטר גב: 24.47 שניות (2021), **שיא ספרד**
* 100 מטר גב: 52.70 שניות (2024)
* 200 מטר גב: 1:55.30 דקות (2024)
* 200 מטר מעורב אישי: 1:56.31 דקות (2021), **שיא ספרד**
* 400 מטר מעורב אישי: 4:14.65 דקות (2017)

### בריכת 25 מטר

* 50 מטר גב: 23.80 שניות (2021)
* 100 מטר גב: 50.92 שניות (2021)
* 200 מטר גב: 1:50.22 דקות (2021)
* 200 מטר מעורב אישי: 1:53.88 דקות (2021)
* 400 מטר מעורב אישי: 4:09.48 דקות (2023)

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* 

* הוגו גונזלס, באתר הוועד האולימפי הבין-לאומי

* הוגו גונזלס, באתר olympedia.org

* הוגו גונזלס, באתר Swimrankings

| אלופי עולם בשחייה – משחה ל-200 מטר גב (גברים) |
| --- |
| 

|  |  |
| --- | --- |
| 1973: רולנד מאתס מזרח גרמניהמזרח גרמניה • 1975: זולטאן וראסטו הונגריההונגריה • 1978: ג'סי ואסאלו ארצות הבריתארצות הברית • 1982: ריק קארי ארצות הבריתארצות הברית • 1986: איגור פוליאנסקי ברית המועצותברית המועצות • 1991: מרטין לופז זוברו ספרדספרד • 1994: ולדימיר סלקוב רוסיהרוסיה • 1998: לני קרייזלברג ארצות הבריתארצות הברית • 2001: ארון פירסול ארצות הבריתארצות הברית • 2003: ארון פירסול ארצות הבריתארצות הברית • 2005: ארון פירסול ארצות הבריתארצות הברית • 2007: ראיין לוכטה ארצות הבריתארצות הברית • 2009: ארון פירסול ארצות הבריתארצות הברית • 2011: ראיין לוכטה ארצות הבריתארצות הברית • 2013: ראיין לוכטה ארצות הבריתארצות הברית • 2015: מיץ' לרקין אוסטרליהאוסטרליה • 2017: יבגני רילוב רוסיהרוסיה • 2019: יבגני רילוב רוסיהרוסיה • 2022: ראיין מרפי ארצות הבריתארצות הברית • 2023: הוברט קוש הונגריההונגריה • 2024: הוגו גונזלס ספרדספרד |  |

 |